kardosdrur/scandi-wiki huggingface dataset:
Fritz Pregl

Fritz Pregl (født 3. september 1869 i Ljubljana, død 13. december 1930 i Graz) var en østrigsk fysiker, kemiker og nobelprismodtager for sine vigtige bidrag til den kvantitative organiske mikroanalyse.

Fritz Pregl var søn af en slovensk far og en tysk mor og blev født i byen Laibach i Østrig-Ungarn i det nuværende Slovenien. Han døde i Graz i Østrig.

Pregl begyndte sin karriere som fysiker efter at have studeret medicin på Universitet i Graz. Med sit fokus på fysiologi og særligt fysisk fysiologi led han under den kvantitative organiske mikroanalyses begrænsninger. Det lykkedes ham at udskille en lille mængde ren galdesyre, hvilket førte ham til at forbedre elementaranalysen, så man kan bestemme et stofs sammensætning ud fra en meget lille mængde af stoffet. Pregl valgte ikke at holde sin metode hemmelig, og den vandt hurtig stor udbredelse blandt kemikere over hele verden.

Pregls opdagelse førte til, at han fik tildelt Nobelprisen i kemi i 1923.

Referencer

Eksterne henvisninger 

Kemikere fra Østrig
Fysikere fra Østrig
Nobelprismodtagere i kemi
Nobelprismodtagere fra Østrig
Østrigere i 1800-tallet
Østrigere i 1900-tallet
Personer fra Ljubljana
Dansk Melodi Grand Prix 1986

Melodi Grand Prix 1986 var Dansk Melodi Grand Prix nr. 19 og blev afholdt 22. februar i TV-Byen i Søborg. Jørgen De Mylius var vært ligesom de foregående år. Louise Frevert balletten underholdt i pauserne. Jens Bom producerede igen årets musikkonkurrence. 82 bidrag var blevet indsendt. 60 komponister og tekstforfattere var blevet inviteret. Keld & Hilda Heick deltog for første gang som sangere. Ingen orkester anvendtes; alle sangene blev spillet med forindspillet musik.

Vinderen blev Trax med sangen "Du er fuld af løgn", der repræsenterede Danmark ved Eurovision Song Contest 1986, der blev afholdt i Bergen, Norge i maj samme år.

Deltagere

Jury A= Nord- og Vestjylland
Jury B= Sjælland, Lolland, Falster, Bornholm
Jury C= Øst-, Syd- og Sønderjylland
Jury D= Storkøbenhavn
Jury E= Fyn

 
1986
Ernesto Teodoro Moneta

Ernesto Teodoro Moneta (født 20. september 1833, død 10. februar 1918) var en italiensk forlægger og politiker.

Han blev tildelt Nobels fredspris i 1907 for sin indsats i den lombardiske fredsorganisation "Unione Lombarda per la Pace e l'Arbitrariato", som han både grundlagde og var præsident i.

Eksterne henvisninger 

 Ernesto Teodoro Moneta  på nobelprize.org
 Ernesto Teodoro Moneta  på nobel-winners.com

Modtagere af Nobels fredspris
Politikere fra Italien
Forlæggere
Nobelprismodtagere fra Italien
Dansk Melodi Grand Prix 1985

Melodi Grand Prix 1985 var Dansk Melodi Grand Prix nr. 18 og blev afholdt d. 9. marts i ASA Studier i Lyngby. Jørgen De Mylius var vært ligesom de foregående år, og det hele blev produceret af Jens Bom. Ingen orkester anvendes; alle sangene blev spillet med forindspillet musik.

Vinderen blev Hot Eyes med sangen "Sku' du spørg' fra no'en", der dermed repræsenterede Danmark ved Eurovision Song Contest 1985, der foregik i Göteborg, Sverige, hvor sangen opnåede en 11. plads.

Deltagere

 
1985
Dansk Melodi Grand Prix 1996

Dansk Melodi Grand Prix 1996 var den 28. udgave af Dansk Melodi Grand Prix, en sangkonkurrence afholdt årligt siden 1957 af DR.

Arrangementet blev afviklet 9. marts 1996 i TV-Byen i Søborg som en specialudgave af programmet Ka' det virk'lig passe med Hans Otto Bisgaard som vært og Frede Ewert som kapelmester. Vindersangen blev "Kun med dig" fremført af Dorthe Andersen & Martin Loft, med musik af Jascha Richter og tekst af Keld Heick.

Konkurrencens formål var at finde den sang, der skulle repræsentere Danmark ved Eurovision Song Contest 1996 i Oslo. Ifølge de daværende regler for Eurovision Song Contest kunne der deltage højst 23 lande, inklusive værtslandet, men 30 lande ønskede at være med. Derfor indførte European Broadcasting Union en prækvalifikationsrunde med deltagelse af alle deltagelande foruden værtslandet, Norge, der som eneste deltagerland var sikret en plads i den tv-transmitterede finale. Da prækvalifikationen blev afholdt 22. marts 1996 bag lukkede døre, opnåede det danske bidrag ikke stemmer nok til at kvalificere sig til finalen.

Deltagere 
DR indbød fem komponister til at skrive hver sin sang til Dansk Melodi Grand Prix 1996. Vinderen blev fundet ved telefonafstemning.

Tilbagevendende kunstnere 

 
1996
Musik i 1996
Richard Zsigmondy

Richard Adolf Zsigmondy (født 1. april 1865 i Wien, død 23. september 1929 i Göttingen) var en østrigsk kemiker, der modtog Nobelprisen i kemi i 1925 for sit arbejde med kolloide opløsninger. Han har endvidere konstrueret ultramikroskopet.

Richard Zsigmondy var søn af lægen Adolf Szigmony, der døde da sønnen var blot 15 år gammel. Han studerede først kemi under professor Ernst Ludwig (1842 – 1815) på det medicinske fakultet i Wien, og sidenhen gik han på den tekniske højskole i Wien. I 1887 rejste han til München for at studere organisk kemi hos professor Wilhelm von Miller og blev senere assistent for fysikeren August Kundt i Berlin.

I 1893 fik han beskæftigelse som kemiker og lærer på den tekniske højskole i Graz. I 1897 blev han forsker hos Firma Schott und Genossen i Jena. Han forlod firmaet allerede i 1900 for helt at hellige sig sin egen forskning.

I 1907 flyttede han sammen med sin familie til en ejendom i Terlage nær Trento, og senere samme år blev han ordinær professor og leder ved instituttet for uorganisk kemi ved Göttingens universitet. Han havde denne stilling frem til sin pensionering i februar 1929 nogle få måneder før sin død.

I Jena og som professor i Göttingen, udførte Zsigmondy banebrydende forskning i kolloid kemi. Ideen til et ultramikroskop, der skulle gøre det muligt at se submikroskopiske partikler langt under de dengang tilgængelig mikroskopers grænse, kom fra Zsigmondy og udvikledes af ham sammen med fysikeren og optikeren Heinrich F. W. Siedentopf med specialfremstillet optik af Zeiss i 1903. 

Han modtog Nobelprisen i kemi for opdagelsen af kolloide opløsninges heterogene natur samt de afledte metoder, der er grundlaget for den moderne kolloidkemi.

Referencer 

Kemikere fra Østrig
Nobelprismodtagere i kemi
Nobelprismodtagere fra Østrig
Østrigere i 1800-tallet
Østrigere i 1900-tallet
Professorer fra Østrig
Team Designa Køkken-Blue Water

Team Designa Køkken-Blue Water var et dansk cykelhold, der cyklede i den europæiske UCI Continental-klasse. Team Designa blev grundlagt i 2003 af Christian Andersen i samarbejde med Silkeborg IF Cykling og Designa Køkken. Fra 2010-sæsonen fusionerede Team Designa Køkken med Team Blue Water og blev til Team Designa Køkken-Blue Water. Begge hovedsponsorer meddelte i sommeren 2010 at de ikke ville forlænge deres økonomiske støtte til holdet, og efter det ikke lykkedes for teamchef Michael Blaudzun lukkede holdet efter afslutningen på sæsonen 2010.

Holdet opfostrede danske talenter som Jakob Fuglsang og Alex Rasmussen.

2009

Sejre

Ryttere 

Ophørte cykelhold fra Danmark
Kjellerup
Etableret i 2003
Ophørt i 2010
Richard Kuhn

Richard Johann Kuhn (født 3. december 1900 i Wien, død 1. august 1967 i Heidelberg) var en østrigsk biokemiker og modtager af Nobelprisen i kemi i 1938.

Richard Kuhn opvoksede i Wien. Han interesserede sig tidligt for kemi, og fra 1918 modtog han undervisning i kemi på Wien Universitet. Han afsluttede kemistudierne på Münchens universitet og fik en doktorgrad i 1922 sammen med Richard Willstätter for det videnskabelige arbejde med enzymer.

Efter universitet fortsatte han sin forskerkarriere, først i München  siden hos ETH Zürich og fra 1929 på universitet i Heidelberg, hvor han var leder af den kemiske afdeling fra 1937. I 1928 giftede han sig med Daisy Hartmann, og parret fik to sønner og fire døtre.

Kuhns videnskabelige arbejde omfattede bl.a. undersøgelse af teoretiske problemstillinger inden for den organiske kemi, samt områder indenfor biokemi. Han udførte vigtigt arbejde med vitaminerne B2 og B6.

I 1938 blev han tildelt Nobelprisen i kemi for sit "arbejde med carotenoider og vitaminer". Han var dog ikke i stand til at modtage prisen før efter 2. verdenskrig.

Richard Kuhn døde i Heidelberg i Tyskland i 1967 i en alder af 66 år.

Kemikere fra Østrig
Biokemikere
Nobelprismodtagere i kemi
Nobelprismodtagere fra Østrig
Østrigere i 1900-tallet
Edin Cakovic

Edin Cakovic (født d. 17. august 1988) er en svensk-jugoslavisk fodboldangriber, der spiller for IFK Trelleborg.

Karriere 
Cakovic indledte sin karriere i IFK Simrishamn i 1996 og spillede der indtil 2003, hvor han skiftede til Branteviks IF. Her var han i tre år, før han som seniorspiller skiftede til IFK Malmö. Her nåede han at spille fem kampe og score fire mål, inden turen gik videre til Bunkeflo IF. I sommeren 2008 blev Cakovic hentet til Vejle Boldklub, hvor han er ansat på en tre-årig kontrakt som udviklingsspiller.
I den forbindelse var der aftalt en prøveperiode i kontrakten. Den er nu over­stået, og parterne er blevet enige om at ophæve samarbejdet. I september 2008 startede Edin op i den danske anden divisionsklub BK Avarta, hvor han debuterede i hjemmekampen mod Brøndby II. 

Cakovic har tidligere været på et to ugers prøveophold hos den tyske storklub Bayern München.

Cakovic spillede foråret 2015 i Bosniska FK Behar i Trelleborg, en femte divisionsklub. Han scorede mange mål og var en afgørende spillere før fodboldholdet. Hans tur går lige nu videre til Osasuna i Spanien. 

Fodboldspillere fra Sverige
Fodboldspillere fra Boldklubben Frem
Fodboldspillere fra Boldklubben Avarta
Personer fra Beograd
Hubert von Goisern

Hubert von Goisern (opr. Hubert Achleitner) (født 17. november 1953) er en østrigsk sangskriver og verdensmusiker. Han er født i Bad Goisern i Oberösterreich, og hans kunstnernavn referer således til hans fødeby.

Hans musikstil er en blanding af rockmusik med elementer af traditionel alpe-folkemusik, og han er i Østrig en vigtig repræsentant for den nye folkemusik i den bayerisk/østrigske region, der også betegnes som "Alperock".

Hubert von Goisern har udgivet 19 albums (status 2008), og har endvidere i årene 2001, 2002, 2003, 2005 og 2006 vundet priser i Østrigs største musikpris indenfor popmusik Amadeus Austrian Music Award. I 2001 fik han prisen som årets pop/rock kunstner og i 2002 fik han prisen for bedste jazz/blues/folk-album.

Eksterne henvisninger 

Musikere fra Østrig
Rafting

Rafting er en fritidsaktivitet, der handler om at navigere på en flod med en åre (eng: raft). Aktiviteten udføres som regel i en strømfyldt flod, hvor vandet på grund af mange sten og forhindringer er kraftigt oppisket. Sporten er blevet udviklet siden 1970'erne. Åren benyttes til at padle eller styre båden.

I rafting er en flods vanskelighed rangeret efter følgende skala:

 Stille vand.
 Vandet i bevægelse. Få eller ingen forhindringer.
 Stærk strøm med forhindringer og bølger, hvor manøvring er nødvendig.
 Stærk strøm med store bølger og vanskelige passager. Manøvring er vanskelig og der er risiko for at båden vender rundt.
 Ekstremt vanskelig og kun for specielt øvede.
 Umulig og farlig at rafte.

 
Friluftsliv
Oberthulba

Oberthulba er en købstad i Landkreis Bad Kissingen i Regierungsbezirk Unterfranken i den tyske delstat Bayern med godt 5.100 indbyggere.

Oberthulba ligger i regionen Main-Rhön.

Inddeling 
Oberthulba består af 8 bydele og landsbyer:
Maßbach

Maßbach er en købstad i Landkreis Landkreis Bad Kissingen i Regierungsbezirk Unterfranken i den tyske delstat Bayern, med godt 4.800 indbyggere.

Geografi 
Kommunen ligger mellem Naturparkerne Bayerische Rhön og Haßberge ved floden Lauer.

Nabokommuner 
(med uret fra nord ; kommunerne hører, hvis ikke andet er nævnt, til Landkreis Bad Kissingen)
Münnerstadt, Thundorf, Stadtlauringen¹, Üchtelhausen¹ og Rannungen.
¹ Landkreis Schweinfurt

Kommunerne Rannungen og Thundorf (inkl. bydelene Theinfeld og Rothhausen) udgør sammen med Maßbach Verwaltungsgemeinschaft Maßbach, som har administration i Maßbach.

Inddeling 
Bydele og landsbyer i kommunen er: Maßbach, Poppenlauer, Volkershausen og Weichtungen.

Einzelnachweise

Eksterne henvisninger 

 Maßbachs udvikling fra 1980 
 Gamle postkort fra Maßbach
 Diverse data om Maßbach
Wildflecken

Wildflecken er med Oberbach og Oberwildflecken en købstad i Landkreis Landkreis Bad Kissingen i Regierungsbezirk Unterfranken i den tyske delstat Bayern med godt 3.200 indbyggere. Byen ligger i den sydlige del af Rhön umiddelbar op til naturbeskyttelsesområdet Schwarze Berge, omkring 38 Kilometer nor for Bad Kissingen. Den nordlige kommunegrænse er landegrænse mellem Bayern og Hessen.

Historie 
Byen opstod i 1524 som en gruppe skovbebyggelser ved sammenløbet af floderne Sinn og Wölbersbach. I 1588 fik den navnet Wildflecken.

1908 blev byen sluttet til Sinntalbanen til Jossa, 1937 blev området en militær øvelsesplads, og under anden verdenskrig var der en krigsfangelejr, der efter krigen fortsatte som flygtningelejr, først under amerikanerne, og senere under FN.

Eksterne henvisninger 

 The Camp Wildflecken Homepage
 Kreuzweg der Nationen
 http://www.ef-sinntalbahn.de.vu/  Nebenstrecke Jossa – Wildflecken
Maggi Zinn

Magdalene Hansine Zinn, bedre kendt som Maggi Zinn, (født 17. november 1874) var en dansk skuespillerinde som i perioden 1907-1918 havde statist- og mindre biroller i en række stumfilm fra Nordisk Film. Hun var desuden tilknyttet Aarhus Teater i årene 1902-1905.

Filmografi

Eksterne henvisninger 
 

Skuespillere fra Danmark
Stumfilmskuespillere fra Danmark
Peter Christensen (manuskriptforfatter)

Peter Christensen var en dansk manuskriptforfatter.

FIlmografi 
 Den hvide slavehandels sidste offer (instruktør August Blom, 1911)
 Tvillingebrødrene (instruktør William Augustinus)

Eksterne henvisninger 
 

Tjek fødsels- og dødsår
Manuskriptforfattere fra Danmark
Dansksprogede forfattere fra Danmark
Peter Christensen

Peder eller Peter Christensen kan henvise til flere artikler:

 Peder Christensen (præst) (1564-1610) – dansk præst
 Peder Christensen (borgmester i Helsingør Kommune) (1874-1954) – dansk borgmester i Helsingør Kommune og medlem af Folke- og Landstinget for Socialdemokratiet
 Peder Christensen (borgmester i Spøttrup Kommune) (født 1958) – dansk borgmester i Spøttrup Kommune for Socialdemokratiet

 Peter Christensen (manuskriptforfatter) – dansk manuskriptforfatter i stumfilmens tidlige år
 Peter Christensen (agronom) (1877-1932) – dansk agronom og laboratorieforstander
 Peter Christensen (museumsmand) (1884-1969) – dansk museumsleder
 Peder Christensen (1900-1974) – dansk landmand og medlem af Folketinget for Venstre
 Peter Christensen (politiker) (født 1975) – dansk politiker, medlem af Folketinget for Venstre fra 2001 til 2015
 Peter Christensen (stiftamtmand) – dansk jurist, fhv. stiftamtmand i Århus Stift (1999-2007)

Desuden:
 P.C. Østergaard (1797-1882) – dansk gårdejer og medlem af Folketinget (Peder Christensen Østergaard)
 Peter Christensen Teilmann (født 1962) – dansk forfatter og direktør for Teatermuseet (født Peter Christensen)
Axel Graatkjær

Axel Graatkjær (også kaldet Axel Sørensen) (født 19. januar 1885 i Århus, død 13. november 1969) var en dansk filmfotograf. Han var oprindeligt kommet til København for at uddanne sig til musiker, men for at tjene nogle penge til at leve for under studierne, tog han et arbejde som billet- og programsælger i Biograf-Theatret. Imidlertid tog filminteressen snart fat i ham. Allerede i begyndelsen af 1906 havde han optaget sin første film – en reportagefilm. Samme år blev Nordisk Films Kompagni grundlagt af Ole Olsen, og Axel fik her en vigtig rolle. Han optog i perioden 1906-1911 hovedparten af selskabets film. I 1913 blev Axel uenig med Nordisk Film, og tog i stedet imod et tilbud for at filme Asta Nielsens film for hendes tyske filmselskab.

Axel Graatkjær hed oprindeligt "Axel Sørensen", men tog omkring 1910 navneforandring. Han er også i forskellige film skrevet som Axel Sørensen Graatkjær, Axel Graatkjær, Axel Sörensen, A. Sørensen, Axel Graatkjær Sørensen eller Axel Sørensen. Han blev nævnt i Bovrup-kartoteket, som medlem af NSDAP,

Filmografi

Danske produktioner

Tyske produktioner

Eksterne henvisninger 
 
 
 
 
 

Filmfolk fra Danmark
Filmfotografer fra Danmark
Personer fra Aarhus
Axel Sørensen

Axel Sørensen kan henvise til:

 Axel Sørensen (filmmand) (1885-1969) – dansk filmmand, som har arbejde under navnet Axel Graatkjær
 Axel Sørensen (forfatter) (1851-1920) – dansk forfatter og overlærer
 Axel Sørensen (politiker) (1882-1947) – dansk socialdemokratisk borgmester og minister
 Axel Sørensen (modstandsmand) (1912-1944) – dansk modstandsmand og lagerforvalter
Oldkirkeslavisk

Oldkirkeslavisk er et uddødt sydslavisk sprog.

I 9. århundrede blev det første slaviske sprog nedskrevet af helgenerne Sankt Kyrillos og Methodios af den orthodokse kirke. Oprindelig brugtes det glagolitiske alfabet, senere det kyrilliske alfabet. Da sproget anvendtes til bibeloversættelse og missionærværk, har det haft en dyb indflydelse på Østeuropas sprog og kultur og kan sammenlignes med latin i Vesteuropa.

Et eksempel:
 brugen af formen -grad for "by" i russiske navne som "Leningrad" og "Stalingrad". (Det russiske ord for "by" er gorod.)

En moderniseret form, kirkeslavisk, anvendes endnu som kirkesprog i Bulgarien, Serbien og Rusland. Det blev anvendt som litteratursprog indtil det 18. århundrede.

Her ses de skrifttegn, som man mest brugte til det glagolitiske og kyrilliske alfabet:

Se også 

Uddøde sydslaviske sprog
Triple Gold Club

Triple Gold Club er et begreb der bruges om en eksklusiv gruppe ishockeyspillere som har vundet guld ved de tre største internationale turneringer indenfor ishockeysporten: OL, VM samt slutspillet i NHL, den såkaldte Stanley Cup. De tre turneringer betragtes som de tre største fast tilbagevendende turneringer i ishockeysporten.

Den 8. maj 2007 offentliggjorde det internationale ishockeyforbund at man ville formalisere Triple Gold klubben ved at uddele erindringsmedaljer til de 19 spillere som (på det tidspunkt) havde vundet de tre mest prestigefyldte turneringer i international ishockey. Uddelingen af disse medaljer er planlagt til at finde sted i september, 2008.

Efter Stanley Cup-finalen i 2008 blev yderligere tre spillere medlem af klubben, og som følge af sejren ved de olympiske vinterlege i 2010 blev også Eric Staal medlem, hvilket bragte totalen op på 23 spillere. Spillerne fordeler sig på 9 svenskere, 6 russere, 6 canadiere og 2 tjekker. Sveriges Peter Forsberg samt Ruslands Vjatjeslav Fetisov og Igor Larionov er de tre eneste spillere der har vundet alle tre mesterskaber mindst to gange.

Medlemmer

Referencer 
 IIHF's officielle Triple Gold Club liste

Se også 
 VM i ishockey
 Stanley Cup

Lignende begreber 
 Grand Slam

Ishockey
CoCom

CoCom er en forkortelse for Coordinating Committee for Multilateral Export Controls, der blev etableret i 1947 under Den kolde krig for at lægge et embargo på vestlig eksport til lande i Østblokken. 

CoCom havde 17 medlemslande: Australien, Belgien, Canada, Danmark, 
Frankrig, Grækenland, Holland, Italien, Japan, Luxembourg, 
Norge, Portugal, Spanien, Storbritannien, Tyrkiet, Tyskland og De Forenede Stater.

Hertil kom en række samarbejdende lande, såsom Finland, Irland, New Zealand, Sverige, Schweiz og Østrig. 

I 1987 blev det afsløret at Japans Toshiba Machine Company havde leveret otte computer-styrede propel-drejebænke til Sovjetunionen mellem 1982 og 1984, en handling som overtrådte CoCom-reglerne. Det blev hævdet i USA, at denne teknologi i høj grad forbedrede de sovjettiske ubådes muligheder for at undgå opdagelse, hvilket medførte betydelige omkostninger for USA for at forbedre deres egen teknologi en gang til. I 1988 tog USAs Kongres initiativ til at lægge sanktioner på Toshiba og forbyde import af Toshiba-produkter til USA. 
 
CoCom blev opløst den 31. marts 1994 og den daværende liste over varer, der ikke måtte udføres blev fastholdt af medlemslandene indtil efterfølgeren, Wassenaar-aftalen, blev etableret.

Eksterne henvisninger 
 CFAO 36-56 -- Export Controls Over Strategic and Military Goods
 Establishment of New General License for Shipments to Country Groups QWY and the People's Republic of China
 The reincarnation of CoCom: Explaining post-war export controls
 http://www.exportcontrolblog.com[ Export Control Blog]

Referencer 
 Mastanduno, M. (1992). Economic containment: CoCom and the politics of East-West trade. Cornell paperbacks. Cornell University Press, Ithaca, N.Y.
 Noehrenberg, E. H. (1995). Multilateral export controls and international regime theory: the effectiveness of COCOM. Pro Universitate.

Den kolde krig
Internationale organisationer
Etableret i 1947
Wassenaar-aftalen

Wassenaar-aftalen eller mere formelt: "The Wassenaar Arrangement on Export Controls for Conventional Arms and Dual-Use Goods and Technologies" er en multilateral eksport-kontrolinstans med 40 deltagende lande. 

Det er efterfølgeren til den kolde krigs CoCom, og blev etableret den 12. maj 1996 i den hollandske by Wassenaar, nær Haag. Et sekretariat, som administrerer aftalen, ligger i Wien i Østrig.

Kontrollister 
Rammerne for aftalen er beskrevet i et dokument med titlen "Guidelines & Procedures, including the Initial Elements."  Listen af teknologier er delt i to: 
 "List of Dual-Use Goods and Technologies" (varer og teknologier, som både kan anvendes militært og til civilt brug).
 "Munitions List" (krigsmateriel listen). 
Dual-use listen består af to kategorier af stigende grad af kompleksitet. Kategorierne er: 

 Kategori 1 – Avancerede Materialer
 Kategori 2 – Materiale forarbejdning
 Kategori 3 – Elektonik
 Kategori 4 – Computere
 Kategori 5 – Part 1 – [Telekommuniation
 Kategori 5 – Part 2 – Informationssikkerhed
 Kategori 6 – Sensorer og lasere
 Kategori 7 – Navigation og styresystemer til fly
 Kategori 8 – Marine
 Kategori 9 – Luftfart og fremdrift

Listen med krigsmateriel har 22 kategorier, men de er ikke forsynet med overskrifter. 

For at et emne kan blive optaget på listen skal medlemsstater tage højde for en række forhold eller kriterier:
 Fremmed tilgængelighed udenfor de deltagende lande. 
 Muligheden for effektivt at kontrollere eksporten af varen. 
 Muligheden for at lave en klar og objektiv specifikation af varen.
 Om varen kontrolleres i en anden sammenhæng, såsom Australien-gruppen, Atomare leverandør gruppe eller Missilteknologi kontrolsystemet

Medlemskab 
Status i maj 2008 var at der var 40 deltagende stater: Argentina, Australien, Belgien, Bulgarien, Canada, Danmark, Estland, Finland, Frankrig, Grækenland, Holland, Irland, Italien, Japan, Kroatien, Letland, Litauen, Luxembourg, Malta, New Zealand, Norge, Polen, Portugal, Rumænien, Rusland, Schweiz, Slovakiet, Slovenien, Sydafrika, Spanien, Storbritannien, Sverige, Sydkorea, Tjekkiet, Tyrkiet, Tyskland, Ukraine, Ungarn, Østrig og De Forenede Stater.

Eksterne henvisninger 
 Wassenaar Arrangement
 Export Control Blog 

 Original (1996) liste over teknologier med indskrænkninger

Noter 

Internationale organisationer
Etableret i 1996
Alsted Mølleå

Alsted Mølleå er et cirka 8 km langt tilløb til Gudenåen, der munder ud fra syd i Tørring lige før vejbroen i Tørring, hvorfra kanosejladsen på Gudenåen er mulig. Den har sit udspring på den lille Bjerlev Hede, sydvest for Tørring, og lidt øst for Givskud. Det nedre løb fra udkanten og gennem Tørring kaldes også Slårup Å.
 
Ved Alsted Mølle, der er kendt tilbage til 1664 har der både været vand- og vindmølle og i 1918 blev det ombygget til elværk med to turbiner.

Beliggenhed 
Åens øvre løb ligger i Vejle Kommune, (indtil 2007 i Give og Jelling Kommune i Nørvang Herred), og dens nedre løb ligger i Hedensted Kommune (indtil 2007 i Tørring-Uldum Kommune i Vrads Herred).

Eksterne henvisninger 
 – Vanddrevne elværker i Danmark 1890 – 1940 

Vandløb i Vejle Kommune
Vandløb i Hedensted Kommune
Gudenå